Keppendur á jólamóti Júdódeildar 2019 ásamt lukkudýrinu Emiko Einarsdóttur ( sitjandi fyrir miðju ) . Mynd : Katharina Sommermeier Iðkendur Júdódeildar Tindastóls kepptu á jólamóti sem fram fór í íþróttahúsinu á Sauðárkróki þann 18. desember . Góð mæting var á jólamótið sem markar lok starfs júdódeildarinnar á árinu . Alls mættu 24 keppendur til leiks , 14 stelpur og 10 strákar . Það eru um það bil 30 krakkar sem æfa júdó í Sveitarfélaginu Skagafirði en æfingar fara fram á Sauðárkrók og Hofsós . Margar glímur voru jafnar og skildi oft lítið á milli sigurs og taps . Allir mega þó vera sáttir við sína frammistöðu enda stóðu iðkendur sig mjög vel og gáfu lítið eftir í sínum glímum þó stundum væri við ofurefli að etja . Allir fengu hengdan verðlaunapening um hálsinn eftir mótið og var keppendum og áhorfendum síðan boðið upp á pizzur sem er tilhlökkunarefni margra og runnu þær ljúft niður . Hér fyrir neðan má sjá nokkrar myndir sem Katharina Sommermeier tók .